hotchpotch/miracl-hf-unified huggingface dataset:
Ingo
Ingo on Helen Dunmoren kirjoittama nuorten-pentalogia, jonka ensimmäinen osa julkaistiin vuonna 2005. 
Pentalogian osat:
"Ingo" kertoo sisaruksista Sapphire ("Sapphy") ja Conor Trewhellasta, joka on 13-vuotias, sekä näiden isästä Matthew Trewhellasta, jolla on tapana kertoa itsensä nimisestä miehestä, joka rakastui merenneitoon ja katoaa mereen. Eräänä juhannusiltana lasten isä katoaa veneillessään jälkiä jättämättä. Sen jälkeen Ingo (meren valtakunta) vetää lapsia puoleensa. He saavat ystävikseen ingolaiset sisarukset Elviran ja Faron. Lapset saavat päähänsä, että heidän isänsä on kadonnut Ingoon samalla tavalla kuin tarinan mies ja alkavat selvittää asiaa.
Aaron Ciechanover
Aaron Ciechanover (; 1. lokakuuta 1947, Haifa) on israelilainen biologi. Hän sai Nobelin kemianpalkinnon vuonna 2004 ubikitiinivälitteisten proteiinien tutkimisesta. Ciechanover jakoi palkinnon Avram Hershkon ja Irwin Rosen kanssa.
Ciechanoverin perhe muutti Puolasta Israeliin ennen toista maailmansotaa. Hän opiskeli Jerusalemin heprealainen yliopistossa ja valmistui tieteiden maisteriksi vuonna 1971 ja lääketieteen tohtorin arvon hän sai vuonna 1974. Vuonna 1982 hän sai filosofian tohtorin arvon Technionista biokemiallisista tutkimuksistaan. Ciechanover toimii professorina Technionissa. Ciechanover on saanut tutkimuksistaan useita tunnustuksia.
Gay Games
Gay Games on maailman suurin homoille ja lesboille tarkoitettu kansainvälinen urheilutapahtuma. Kilpailut järjestettiin ensimmäisen kerran vuonna 1982 San Franciscossa. Tapahtuma järjestetään neljän vuoden välein. Viimeksi vuonna 2010 Kölnissä Saksassa järjestetyissä kisoissa osallistujia oli 70. maasta.
Yksivuotinen kasvi
Yksivuotinen kasvi eli annuelli on sellainen kasvi, joka sekä itää, kasvaa että kuolee saman vuoden aikana. Näiden kevätyksivuotisten lisäksi on syysyksivuotisiksi sanottuja kasveja, jotka itävät syksyllä mutta kukkivat vasta seuraavana vuonna. Syysviljat ovat syysyksivuotisia. Monia luonnostaan monivuotisia kasveja kasvatetaan puutarhassa yksivuotisina. Monivuotisuuden voi estää esimerkiksi liian kylmä ilmasto, jolloin pakkanen tappaa talvella luonnostaan monivuotisen kasvin juurakon. Tällaisia ovat esimerkiksi tomaatti ja bataatti.
Yksivuotisia koristekasveja ovat muun muassa samettikukka, kukonheltta, pikkubegonia ja ahkeraliisa.
Armand Blanchonnet
Armand Blanchonnet (23. joulukuuta 1903 – 17. syyskuuta 1968) oli ranskalainen pyöräilijä. Hän voitti olympiakultaa maantieajossa vuoden 1924 kesäolympialaisissa Pariisissa yli 9,5 minuutin erolla seuraavaan. Hän voitti kultaa myös maantieajon joukkuekilpailussa.
Muriel Pavlow
Muriel Pavlow (27. kesäkuuta 1921 – 19. tammikuuta 2019) oli brittiläinen näyttelijä. Hän esiintyi muun muassa Lewis Gilbertin elokuvassa "Lentäjäsankari" ("Reach for the Sky", 1956).
Myös teatterissa ja televisiossa työskennellyt Pavlow jatkoi uraansa aina 2000-luvulle saakka. Hän oli naimisissa näyttelijä Derek Farrin kanssa vuodesta 1947 tämän kuolemaan 1986.
Robert C. Prim
Robert Clay Prim (s. 1921) on yhdysvaltalainen matemaatikko ja tietojenkäsittelytieteilijä. Hän työskenteli Bell Labsissa.
Primin mukaan on nimetty pienimmän virityspuun etsimiseen käytetty Primin algoritmi. Hän löysi sen vuonna 1957 itsenäisesti riippumatta Vojtěch Jarníkista, joka oli esittänyt teorian jo vuonna 1930. Vielä Primiä myöhemmin sen löysi Edsger Dijkstra.
Teksasissa syntynyt Prim valmistui Princetonin yliopistosta.
Elena Quiroga
Elena Quiroga de la Válgoma (26. lokakuuta 1921 – 3. lokakuuta 1995) oli espanjalainen kirjailija. Hän aloitti uransa vuonna 1949 ja voitti toisella romaanillaan ("Viento del Norte", 1950) Nadal-palkinnon.
Quiroga oli Espanjan kuninkaallisen akatemian jäsenenä vuodesta 1984, kunnes kuoli La Coruñassa 73-vuotiaana.
Hänen teoksistaan on suomennettu "La Sangre" ("Kastanjapuu", suom. Maija Westerlund. WSOY, 1955)
Olaf Ludwig
Olaf Ludwig (s. 13. huhtikuuta 1960 Gera) on saksalainen pyöräilijä. Hän edusti uransa alussa Itä-Saksaa ja kilpaili merkittävän osan urastaan amatöörinä ja vasta Saksojen yhdistymisen myötä hän pystyi siirtymään ammattilaiseksi hollantilaiseen Panasonic-talliin, joka oli tuolloin yksi pyöräilyn huipputalleista. Ludwig oli kiriajaja, ja hän voitti Ranskan ympäriajon vihreän paidan vuonna 1990. Hän voitti olympiakultaa maantieajossa vuoden 1988 kesäolympialaisissa Soulissa. Ludwig voitti Amstel Gold Racen vuonna 1992, yhteensä 38 etappia Rauhanajossa.
Urheilu-uransa jälkeen hän työskenteli Team Telekom -tallissa pr-tehtävissä ja myöhemmin tallin johdossa. Hän kuitenkin lopetti yhteistyön tallin kanssa kauden 2006 päätteessä.
Alan Grant
Alan Grant on Michael Crichtonin luoma kuvitteellinen paleontologi, joka esiintyy "Dinosauruspuisto" -kirjassa ja "Jurassic Park" -elokuvasarjassa. Kirjan ja elokuvien lisäksi Grant nähdään myös useissa Jurassic Park -videopeleissä ja sarjakuvissa. Elokuvissa hahmoa näyttelee Sam Neill. Grant perustuu oikeaan paleontologi Jack Horneriin.
Enemmän Alan Grantissa sivulla
Luettelo Jurassic Park- sarjan hahmoista
Edino Steele
Edino Steele (s. 6. tammikuuta 1987 Kingston) on jamaikalainen 400 metrin juoksija.
Steele sijoittui Pekingin nuorten MM-kisoissa 2006 viidenneksi 400 metrillä ajalla 46,42. Kaksi vuotta myöhemmin hän karsiutui Valencian sisäratojen MM-kisoissa alkuerissä. Steele oli samoissa kisoissa mukana Jamaikan joukkueessa, joka voitti 4 × 400 metrin viestijuoksussa MM-hopeaa. Dohan MM-hallikilpailuissa 2014 hän karsiutui 400 metrin välierissä. Moskovan MM-kilpailuissa 2013 hän juoksi toisen osuuden hopeaa saaneessa Jamaikan pitkän viestin joukkueessa. Sopotin MM-hallikilpailuissa 2014 hän sai pronssia viestissä ja hylättiin 400 metrin välierissä.
Sébastien Chavanel
Sébastien Chavanel (s. 21. maaliskuuta 1981 Châtellerault, Ranska) on ranskalainen maantiepyöräilijä. Hän edustaa FDJ-tallia. Myös hänen isoveljensä, Sylvain on ammattilaispyöräilijä.
Halle (Westfalen)
Halle (virallisesti Halle (Westfalen) erotukseksi Saksi-Anhaltin Hallesta) on kaupunki Nordrhein-Westfalenin osavaltiossa Saksassa. Kaupungin pinta-ala on 69,21 km² ja väkiluku 21 029 asukasta (2011). Kaupunki sijaitsee 37 kilometriä Osnabrückistä lounaaseen ja 15 kilometriä Bielefeldistä länteen. Siellä järjestetään vuosittain kesäkuussa tunnettu ruohokenttien tennisturnaus viralliselta nimeltään Gerry Weber Open (GWO).
Peggy Rea
Peggy Rea (31. maaliskuuta 1921 Los Angeles, Kalifornia – 5. helmikuuta 2011 Toluca Lake, Kalifornia) oli yhdysvaltalainen näyttelijä.
Rea tunnettiin etupäässä televisiosta, jossa hän on esiintyi vakituisena näyttelijänä muiden muassa sarjoissa "Waltonin perhe" ("The Waltons"), "The Dukes of Hazzard", "Step by Step" ja "Äiti ja risat" ("Grace Under Fire"). Viimeksi mainitussa hän esitti 1990-luvulla Jean Kellyä useissa kymmenissä jaksoissa.
Brett Butler
Brett Butler (s. 30. tammikuuta 1958) on yhdysvaltalainen näyttelijä. Hänet tunnetaan parhaiten Gracen roolista 1990-luvun televisiosarjassa "Äiti ja risat" ("Grace Under Fire").
Butlerilla on ollut kaksi Golden Globe -ehdokkuutta vuosina 1995 ja 1997.
Halle (Belgia)
Halle on kaupunki ja kunta Belgiassa lähellä Brysseliä. Kaupungin virallinen kieli on hollanti. Kaupungissa oli vuoden 2018 alussa 39 074 asukasta.
Malese Jow
Elizabeth Melise ”Malese” Jow (s. 18. helmikuuta 1991 Tulsa, Oklahoma) on yhdysvaltalainen näyttelijä ja laulaja. Hän on tullut tunnetuksi Geena Fabianon roolista Nickelodeonin televisiosarjassa "Unfabulous" sekä vampyyri Annabellen roolista CW:n nuortensarjassa "Vampyyripäiväkirjat". Vuonna 2014 Jow esiintyi televisiosarjassa "Star-Crossed – Maailmat vastakkain".
Malese Jow syntyi Tulsassa, Oklahomassa. Hän muutti Kaliforniaan äitinsä ja sisarustensa kanssa ollessaan yhdeksänvuotias. Hänen isänsä on kiinalais-amerikkalainen. Hänellä on pikkusisko Makenna ja kaksi pikkuveljeä, Jensen ja Braden.
Jow näytteli ensimmäisen kerran jo kuusivuotiaana, mutta hänen läpimurtonsa oli Geena Fabianon rooli televisiosarjassa "Unfabulous". Geena on Emma Robertsin esittämän Addie Singerin paras ystävä ja hänellä on pakkomielle muotiin. Sarja päättyi vuonna 2007, jolloin Jow on esiintyi elokuvassa "" ja vieraili Disney Channelin komediasarjassa "Waverly Placen velhot". Vuonna 2008 hän esiintyi saippuasarjassa "Tunteita ja tuoksuja". Jow vieraili myös Disneyn televisiosarjoissa "iCarly" ja "Hannah Montana" vuonna 2009. Samana vuonna hän vieraili televisiosarjassa "Salattu teinielämä" sekä esiintyi pienessä roolissa elokuvassa "Ullakkojengi".
Vuonna 2010 Jow pääsi näyttelemään "Vampyyripäiväkirjat"-sarjan ensimmäiselle kaudelle. Hän esittää Anna-nimistä vampyyriä, joka ihastuu Jeremyyn ja sieppaa Elenan saadakseen äitinsä takaisin. Jow myös uusi roolinsa vierailevana hahmona toisella ja kolmannella kaudella.
Jow on näytellyt myös elokuvissa "You're so Cupid!" ja "The Social Network" vuonna 2010. Hän vieraili myös televisiosarjoissa "Viekkaat veijarit", "Big Time Rush" ja "Täydelliset naiset". Vuonna 2011 Jow oli vakituisessa roolissa Nickelodeonin sarjassa "The Troop". Hän on esiintynyt myös All Time Low -yhtyeen musiikkivideolla "Time Bomb".
Syyte
Syyte on virallisen syyttäjän tuomioistuimessa esittämä vaatimus siitä, että henkilö on tuomittava rangaistukseen (rangaistusvaatimus). Syytteessä yksilöidään se rangaistavaksi säädetty teko, jonka johdosta rangaistusta vaaditaan.
Suomessa syyte sisältyy virallisen syyttäjän tuomioistuimelle osoittamaan haastehakemukseen. Suomessa myös rikoksen uhrilla eli asianomistajalla on tietyissä tilanteissa syyteoikeus.
Syyte on sitova, eli tuomioistuin ei voi tuomita rangaistusta muusta kuin siitä teosta, joka syytteessä on yksilöity. Kuitenkaan syytteen otsikointi tietyksi rikosnimikkeeksi ei ole sitova. Syytteessä yksilöity syytetyn teko voidaan siis arvioida muuksikin rikokseksi kuin siksi, josta syyttäjä katsoi olevan kyse. Syytettä voidaan myös oikeudenkäynnin aikana muuttaa tietyissä rajoissa. Myös vaihtoehtoisten syytteiden esittäminen on mahdollista.
Ángelos Anastasiádis
Ángelos Anastasiádis (, s. 3. lokakuuta 1953) on kreikkalainen jalkapallovalmentaja ja entinen keskikenttäpelaaja. Lokakuusta 2018 lähtien hän on toiminut Kreikan jalkapallomaajoukkueen päävalmentajana.
Anastasiádis aloitti peliuransa PAOK Thessalonikissa 1973. Hän edusti seuraa kaikkiaan kahdeksan kauden ajan, kunnes 1981 siirtyi Panathinaikosin paitaan. Hän lopetti uransa Diagorasissa 1987.
Valmennusurallaan Anastasiádis on valmentanut pienten kreikkalaisseurojen lisäksi PAOKia ja Iraklista useaan otteeseen. Hän on toiminut myös Panathinaikoksen päävalmentajana kesäkuusta 2000 helmikuuhun 2001. Hänen suurin saavutuksensa valmennusuralla on Kreikan Cupin voitto kaudella 2002–2003, kun PAOK kukisti finaalissa Aris Salonikin 1–0.
Joulukuussa 2004 Anastasiádis siirtyi Kyproksen maajoukkueen peräsimeen. Hänen johdollaan Kypros jäi karsintalohkonsa viidenneksi MM2006-karsinnoissa. Anastasiádis sai kuitenkin jatkaa piskuisen jalkapallomaajoukkueen peräsimessä. EM2008-karsinnoissa Kypros jäi jälleen karsintalohkonsa toiseksi viimeiseksi, mutta pelasi muutamia hyviä otteluita, muun muassa 1–1 tasapelin Saksaa vastaan ja komean 5–2 kotivoiton Irlantia vastaan. Joulukuussa 2007 hän teki jatkosopimuksen Kyproksen jalkapalloliiton kanssa. Huhtikuussa 2011 Anastasiádis sai potkut Kyproksen maajoukkueen peräsimestä, kun joukkue oli kerännyt vain kaksi pistettä neljästä EM2012-karsintaottelusta.
Joulukuun alussa 2011 Anastasiádis palasi valmentamaan kotimaahansa Superliigassa pelaavaa PAS Gianninaa. Anastasiádiksen johdolla Giannina sijoittui Kreikan liigassa kahdeksanneksi. Hän jätti joukkueen kauden jälleen. Marraskuussa 2012 hänestä tuli Plataniasin päävalmentaja. Seura sijoittui hänen johdollaan liigassa yhdeksänneksi. Kauden jälkeen hän jätti paikkansa. Helmikuussa 2014 Anastasiádis palasi putoamiskamppailuun vajonneen Plataniasin päävalmentajaksi. Anastasiádiksen johdolla seura raapi kasaan tarvittavat pisteet ja säilytti sarjapaikkansa lopulta maalieron turvin. Kauden jälkeen hänestä tuli neljännen kerran PAOK Thessalonikin päävalmentaja. Hän sai potkut seurasta maaliskuussa 2015 "huonojen tulosten" vuoksi, vaikka seura oli liigassa kolmantena.
Kesäkuussa 2016 Anastasiádiksesta tuli Larissa FC:n päävalmentaja. Vaihtelevan alkukauden menestyksen jälkeen seurajohto erotti Anastasiádiksen ja koko valmennustiimin marraskuun alussa 2016.
Lokakuussa 2018 Anastasiádis valittiin Kreikan maajoukkueen päävalmentajaksi
Nathalia Ramos
Nathalia Ramos (s. 7. heinäkuuta 1992 Madrid) on espanjalainen näyttelijä. Hän syntyi Madridissa espanjalaiselle isälle ja australialaiselle äidille. Pian Ramosin syntymän jälkeen perhe muutti Melbourneen; Nathalian ollessa nelivuotias perhe asettui lopulta Floridaan, Yhdysvaltoihin.
Ramosilla on nuorempi veli Michael.
Nathalia Ramos tunnetaan muun muassa Yasminin roolista elokuvassa "" (2007). Hänet on nähty myös televisiosarjan "Sukuvika" ("Arrested Development") parissa jaksossa. Vuosina 2011–2012 Ramos esitti pääosaa Nickelodeonin nuorten draamasarjassa "Sisäoppilaitoksen arvoitus" ("House of Anubis").
Fairies Wear Boots
Fairies Wear Boots on päätösraita Black Sabbathin vuoden 1970 albumilla "Paranoid". Kappaleen on säveltänyt koko yhtye yhdessä, sanoitukset on tehnyt Geezer Butler.
Kappaleen kerrotaan olleen vastaveto skinheadien hyökkäykselle yhtyeen kitaristin Tony Iommin kimppuun kadulla – hyökkääjiä ei miellyttänyt tämän pitkätukkainen imago eikä nousu suosioon. Iommi loukkasi hyökkäyksessä kätensä ja päätti kostaa; näin syntyi skinhead-kulttia ivaava kappale.
Brittany Tiplady
Brittany Alexandra Tiplady (s. 21. tammikuuta 1991) on kanadalainen näyttelijä. Hänet muistetaan Jordan Blackin roolista 1990-luvun lopussa näytetyssä "Millennium"-sarjassa.
Tiplady syntyi Richmondissa, Brittiläisessä Kolumbiassa, ja voitti vuonna 1998 Young Artist Awardin. Myös nuorempi veli Avery on lapsinäyttelijä.
Planet Caravan
”Planet Caravan” on Black Sabbathin kappale vuoden 1970 albumilta "Paranoid". Kappale on yhtyeen jäsenten yhteinen sävellys ja sen sanoitus on Geezer Butlerin käsialaa. Kappaleessa käytettiin Leslie-kaiutinjärjestelmää, joka saa aikaan kaukaisen kuuloisen äänen.
Levyllä kappale on ”War Pigsin” ja ”Paranoidin” raskaan poljennon jälkeen ylenpalttisesti kerrostettu lyyrinen balladi, jossa käytetään runsaasti kaikua. Kappaleessa on jazz-vaikutteinen soolo. Tämä eroaa muun levyn blueskitaroinnista.Vuonna 1994 groove metal -yhtye Pantera julkaisi kappaleen singlenä sekä albumilla "Far Beyond Driven". Kappale on Panteran harvoja rauhallisia, kenties ainut täysin rauhallinen kappale, joka on hyvin uskollinen alkuperäiselle versiolle, joten äänimaailmaltaan se ei eroa Sabbath-versiosta. Kappale on saavuttanut suuren suosion ja usein sitä luullaankin Panteran omaksi kappaleeksi.,
Liz Vicious
Liz Vicious (s. 31. lokakuuta 1987) on yhdysvaltalainen pornotähti. Hän syntyi Miami Beachilla, Floridassa.
Liz Vicious on tullut tunnetuksi goottityylistään ja punaisesta tukastaan. Hän on saavuttanut näkyvyyttä ensisijaisesti Internetissä laajalti levinneiden kuvien ja videoidensa myötä, mutta esiintynyt myös Evil Motion Picturesin elokuvassa "Succubus XXX" (2007).
Liz Vicious on maininnut eräänä suosikkielokuvistaan "The Fifth Elementin". Hän ihailee viihdekirjailija Christine Feehania.
Raven Riley
Raven Riley 6. syyskuuta 1986, Middletown, Ohio) on yhdysvaltalainen pornotähti.
Riley on esiintynyt internet-sivustoilla ja Evil Motion Picturesin elokuvassa "Succubus XXX" (2007).
Riley nähtiin "Front"-lehden kannessa maaliskuussa 2007.
Al Matthews
Alexander Basil Matthews (21. marraskuuta 1942 Brooklyn, New York – 22. syyskuuta 2018 Orihuela, Espanja) oli yhdysvaltalainen näyttelijä. Hän esiintyi muiden muassa elokuvissa "Aliens – paluu" (1986) ja "The Fifth Element – puuttuva tekijä" (1997).
Matthews syntyi Brooklynissä, New Yorkissa, vietti useamman vuoden Yhdysvaltain merijalkaväessä ja taisteli Vietnamin sodassa. Hän sai sotilaallisilla ansioillaan useita palkintoja, kuten kaksi Purple Heartia.
Annukka Talvitie
Annukka Talvitie (s. 28. maaliskuuta 1982) on suomalainen lentopalloilija, joka pelasi kaudella 2007–2008 Salon Viestissä, Lentopallon SM-liigassa. Pelipaikaltaan hän on yleispelaaja.
Talvitie aloitti uransa Alajärven Ankkureiden junioreissa, josta hän jatkoi Seinäjoen Tangoon. Tangossa hän pelasi liigassa uransa ensimmäiset kaudet kausina 2000–2001. Tämän jälkeen hän siirtyi pelaamaan Vaasan Vasamaan 1-sarjaan, kunnes tie vei jo vuoden jälkeen huippujoukkue Salon Viestin väreihin, Saloon. Kausi 2004–2005 oli hänen ensimmäisensä Viestin väreissä. Hän voitti heti Suomen cupin kultaa Viestin väreissä. Toisella kaudellaan hän voitti Viestin väreissä SM-hopeaa, sekä Suomen cupin hopeaa. Kolmannella kaudellaan hän voitti jälleen SM-hopeaa, ja Suomen cupin hopeaa. Lisäksi hänet valittiin liigan tähtikuusikkoon, sekä kuukauden pelaajaksi SM-liigassa marraskuussa. Kaudella 2007–2008 hän voitti Suomen cupin, sekä otti SM-pronssia Viestin väreissä.
Naisten A-maajoukkueessa Talvitie esiintyi ensimmäisen kerran vuonna 2005. Takanaan hänellä on tällä hetkellä (1.1.2008) A-maaotteluita 24 kappaletta. Hän on pystynyt vakiinnuttamaan paikkansa joukkueen avauskuusikon pelaajissa.
Henkilökohtaiset:Joukkueessa:2001-2002 Seinäjoen Tango
2003-2004 Vaasan Vasama (1-sarja)
2004- Salon Viesti
Colin Meads
Colin Earl Meads DCNZM MBE (3. kesäkuuta 1936 Cambridge – 20. elokuuta 2017 Te Kuiti) oli uusiseelantilainen rugby union -pelaaja. Hän pelasi All Blacks -maajoukkueessa vuosina 1957–1971 ja toimi lopulta sen kapteeninakin.
Meads kelpuutettiin vuonna 1997 ensimmäisten joukossa International Rugby Hall of Fameen.
Nichelino
Nichelino () on kaupunki Italian pohjoisosassa. Se sijaitsee kahdeksan kilometriä lounaaseen Torinosta ja kuuluu Piemonten alueeseen ja Torinon metropolikaupunkiin. Kaupunki on pinta-alaltaan 20,6 neliökilometriä ja asukkaita siellä on vajaat 50 000.
Kaupungissa on Unescon maailmanperintöluetteloon kuuluvaan Savoijin kuninkaallisen suvun rakennus. Stupinigin kaupunginosassa sijaitsee Stupinigin palatsi.
Kailua-Kona
Kailua-Kona on kaupunki Havaijilla Havaijin piirikunnassa. Kaupunki on tärkeä turismin keskus Länsi-Havaijissa. Kaupunkia palvelee Konan kansainvälinen lentoasema. Kaupungin pinta-ala on 103 km², ja asukasluku 11 975 vuonna 2010.
Kaupungin perusti kuningas Kamehameha I hallintonsa keskuspaikaksi ja Havaijin kuningaskunnan pääkaupungiksi. Pääkaupungin siirron jälkeen kaupunki muuttui pieneksi kalastajakyläksi, jona se pysyi aina 1900-luvun loppuun saakka.
Kylmin kuukausi Konassa on helmikuu, jolloin lämpötila on keskimäärin lämpimimmillään 28 °C ja kylmimmillään 19 °C. Lämpimin kuukausi on elokuu, jolloin vastaavat lämpötilat ovat 31 °C ja 23 °C. Ilmankosteus vaihtelee 50–80 % välillä. Lämpötilaerot ovat suurempia yön ja päivän välillä kuin kesän ja talven.
Konan rantoja peittää ajoittain vog riippuen Kīlauea-tulivuoren aktiivisuudesta ja tuulista. Kailua-Kona sijaitsee Huolalai-tulivuoren suojapuolella, joten kaupunki on suojassa kovimmilta tuulilta ja sateilta.
Tony Woodcock
Anthony Stewart "Tony" Woodcock (s. 6. joulukuuta 1955 Nottingham, Englanti) on englantilainen jalkapalloilija, pelipaikaltaan hyökkääjä.
Seurajoukkuetasolla Woodcock voitti muun muassa FA Community Shieldin vuonna 1978 sekä Euroopan Cupin ja Euroopan Super Cupin vuonna 1979 Nottingham Forestin paidassa.
Englannin maajoukkuetta Woodcock edusti 42 kertaa ja teki yhteensä 16 maalia vuosina 1978–1986. Hän pelasi myös vuoden 1982 MM-kisoissa Englannin joukkueessa.
Kootut levyt osa 1 (Olavi Virta)
Kootut levyt osa 1 on vuonna 1992 julkaistu Olavi Virran kokoelmalevy, johon on koottu hänen levytyksensä vuosilta 1938–1942.
Bruno Laakko ja hänen Lepakot-orkesterinsa esiintyy kolmenkymmenen kappaleen säestävänä yhtyeenä. Kukin kappale alkaa alkukuulutuksella, jossa orkesterin nimeämättömäksi jäänyt jäsen kuuluttaa levyn alussa esitettävän kappaleen "Bruno Laakko ja hänen orkesterinsa Lepakot esittää kappaleen "xxxxx", laulaa Olavi Virta".
Cd-levyllä 2 numerolla 18 oleva Harry Bergströmin säveltämä ja Eine Laineen sanoittama kappale "Jää hyvästi armas" ei ole sama kuin Olavi Virran oma sävellys ja sanoitus, jonka hän levytti kahdestikin (vuosina 1949 ja 1963).
Olavi Virta – Unohtumattomat 1 cd 1 kesto 70:23
Olavi Virta – Kootut Levyt 1 cd 2 kesto 73.16
Priscilla Taylor
Priscilla Lee Taylor ( s. 15. elokuuta 1976 Miami, Florida, Yhdysvallat) on yhdysvaltalainen valokuvamalli ja näyttelijä. Hän oli "Playboy"-lehden maaliskuun 1996 "Playmate of the Month". Hänen mallinuransa alkoi vuonna 1984 ja televisioura vuonna 1978.
Agliè
Agliè () on kunta Italian pohjoisosassa. Se sijaitsee kahdeksan kilometriä lounaaseen Torinosta ja kuuluu Piemonten alueeseen ja Torinon metropolikaupunkiin. Kunta on pinta-alaltaan noin 13 neliökilometriä, ja vakituisia asukkaita siellä on noin 2 600.
Agliè sijaitsee Rooman valtakunnan aikaisen Alladiumin kaupungin paikalla. Kunta oli monta sataa vuotta Savoijin kuningashuoneen alaisuudesta. Tuolta ajalta on peräisin myös Aglièn linna, joka on osa Unescon maailmanperintökohdetta Savoijin kuninkaallisen suvun asuinrakennukset.
Kootut levyt osa 2 (Olavi Virta)
Kootut levyt osa 2 on vuonna 1993 julkaistu Olavi Virran kokoelmalevy, johon on koottu hänen levytyksiään vuodelta 1944.
Osman III
Osman III (2. tammikuuta 1699 – 30. lokakuuta 1757) oli Osmanien valtakunnan sulttaani vuodesta 1754 vuoteen 1757. Hän oli Mustafan II:n poika ja Mahmud I:n nuorempi veli. Maininnan arvoista hänen lyhyessä hallintokaudessaan oli Istanbulin palo ja lisääntyvä suvaitsemattomuus ei-muslimeja kohtaan. Kristittyjä ja juutalaisia vaadittiin käyttämään erityisiä vaatteita tai merkkejä.
Osman III eli suurimman osan elämästään vankina palatsissa ja sulttaaniksi tultuaan hän käyttäytyi kummallisesti. Toisin kuin edellinen sulttaani, hän vihasi musiikkia ja karkotti kaikki muusikot palatsista. Koska hän oli ollut vankina palatsin naisten alueella, hän ei pitänyt naisten seurasta. Tämän takia hän piti rautakenkiä, jotta naiset kuulisivat, missä hän liikkui ja lähtisivät muualle.
Tiffany Cohen
Tiffany Lisa Cohen (11. kesäkuuta 1966 Culver City, Kalifornia) on yhdysvaltalainen uimari ja olympiavoittaja. Cohen on voittanut kaksi olympiakultaa, kummatkin Los Angelesista 1984. Hän voitti näissä kisoissa sekä 400 että 800 metrin vapaauinnit. Hän on voittanut samat lajit myös Pan-Amerikan kisoissa, vuonna 1983 Caracasissa.
Mary Seymour
Mary Seymour (30. elokuuta 1548 – vuoden 1550 jälkeen) oli Thomas Seymourin, Sudeleyn paroni Seymourin ja Katariina Parrin, Henrik VIII:n lesken ainoa tytär. Synnytyksenjälkeiset komplikaatiot Maryn syntyessä veivät hänen äitinsä hengen 7. syyskuuta samana vuonna. Tämän jälkeen Maryn elämästä on yhä vähemmän merkkejä. Hänen isänsäkin teloitettiin alle vuoden kuluttua Maryn syntymästä, syytteenä maanpetos kuningas Edward VI:ta vastaan.
Hänen äitinsä omaisuus jäi hänen isälleen. Isän teloituksen jälkeen pieni Mary siirtyi asumaan äitinsä läheisen ystävän ja Suffolkin herttua Charles Brandonin toisen vaimon Catherine Willoughbyn luo. Puolitoista vuotta myöhemmin Maryn omaisuus vietiin häneltä parlamentin lain nojalla. 
Viimeinen löydetty maininta Marysta on hänen toisesta syntymäpäivän vietostaan 30. elokuuta 1550. Sen jälkeen ei ole olemassa yhtään kirjattua merkintää hänestä, ei kuolinmainintaakaan. Vaikka jotkut tarinat kertovat Maryn menneen naimisiin ja perustaneen perheen, useimmat historioitsijat uskovat hänen kuolleen lapsena.
Mary Seymour saattoi olla nimetty Henrik VIII:n tyttären Maryn mukaan.
Kirjailija Agnes Strickland väittää kirjoittamassaan Katariina Parrin elämäkerrassa, että Mary Seymour selviytyi aikuiseksi asti, ja meni naimisiin Edward Bushelin, kuningatar Anna Tanskalaisen hovin jäsenen kanssa, mutta todisteita asiasta ei ole.
Maryn on myös uskottu muuttaneen Wexfordiin, Irlantiin, ja kasvaneen protestanttisen perheen, Hartien huomassa, jolla oli jonkinlaisia yhteyksiä Thomas Seymouriin.
Vinoneliön muotoisen sormuksen, johon oli kaiverrettu ""What I have I hold"" eli (vapaa suomennos) ""Mitä minulla on minä pitelen"" uskotaan olleen aikainen lahja Thomakselle hänen veljeltään Edwardilta ja sen on uskottu kulkeneen jälkeläiseltä jälkeläiselle Seymour-Hart -suvussa ainakin vuoteen 1927 asti.
Kuvitteellinen tarina "The Red Queen's Daughter", kirjoittaja Jacqueline Kolosov, keskittyy Mary Seymouriin, ja spekuloi elämää, jonka aikana hän ei koskaan mennyt naimisiin ja hänestä tuli kuningatar Elisabet I:n hovinainen.
Flo Rida
Flo Rida (oikealta nimeltään Tramar Dillard; s. 16. syyskuuta 1979 Carol City, Florida) on yhdysvaltalainen rap-artisti. Hän nousi julkisuuteen esikoissinglellään "Low". Flo Ridan debyyttialbumi "Mail on Sunday" julkaistiin Yhdysvalloissa 18. maaliskuuta 2008. Toinen albumi "R.O.O.T.S." julkaistiin keväällä 2009.
Flo Rida, oikealta nimeltään Tramar Dillard, syntyi 16. syyskuuta 1979 Tampassa, Yhdysvalloissa. Teini-ikäisenä hän työskenteli paikallisen 2 Live Crew -hip hop yhtyeen kanssa. Flo Ridalla oli myös oma hip hop -ryhmänsä Groundhoggz, johon kuului hänen lisäkseen hänen ystäviään.
Muutaman vuoden taistelun jälkeen, saatuaan sopimuksen levy-yhtiö Atlantic Recordsin kanssa, hän julkaisi läpimurtohittinsä ”Low”. Singlellä vieraili R&B-laulaja T-Pain. ”Low” oli yksi vuoden 2008 soitetuimmista rap-kappaleista ja se myi viisinkertaista platinaa. Se sijoittui myös kärkipaikoille useiden maiden listoilla. ”Low” on soinut myös muun muassa elokuvissa "Step Up 2" ja "Tropic Thunder". Flo Ridan debyyttialbumi "Mail on Sunday" julkaistiin Yhdysvalloissa 18. maaliskuuta 2008 ja albumilta julkaistiin myös ”Elevator”-niminen single, jolla vieraili supertuottaja Timbaland. Timbaland oli myös tuottanut kyseisen kappaleen. Kolmas albumilta julkaistu single oli nimeltään ”In the Ayer”. Tällä singlellä vieraili ja sen tuotannosta vastasi The Black Eyed Peas -yhtyeen will.i.am.
Albumin julkaisun jälkeen Flo Rida vieraili useiden eri artistien kappaleilla, kuten DJ Lazin ”Move Shake Drop”, Michelle Williamsin ”We Brake the Dawn” -kappaleen remixversio, Madonnan ”4 Minutes” -remix ja Rick Rossin ”Speedin’” -remix. Flo Rida vieraili myös DJ Khaledin "We Global" ja Lady Gagan "The Fame" -albumeilla. Flo Rida esiintyi myös "Tanssi jos osaat" -ohjelmassa.
Flo Ridan toinen studioalbumi "R.O.O.T.S." julkaistiin 31. maaliskuuta 2009. Sen ensimmäinen single ”Right Round” nousi hetkessä listojen kärkeen ympäri maailman. Flo Rida rikkoi kappaleellaan digitaalisen musiikkimyynnin ennätyksen, kun sitä myytiin viikossa 636 000 kappaletta. Albumin muut singlet olivat ”Shone” (feat. Pleasure P), ”Sugar” (feat. Wynter Gordon), ”Jump” (feat. Nelly Furtado) ja ”Be on You” (feat. Ne-Yo).
Flo Ridan single ”Club Can’t Handle Me” tehtiin "Step Up 3D" -elokuvaa varten. Singlellä vieraili David Guetta.
Seppo Heikki Salonen
Seppo Heikki Ilmari Salonen (s. 27. maaliskuuta 1938) on toimittaja. Hän on työskennellyt toimittajana Yleisradiossa ja päätoimittajana Suomen Sosialidemokraatti -lehdessä sekä vapaana toimittajana.
Seppo Heikki Salonen syntyi Helsingissä. Hän on naimisissa Helsingin yliopiston mikrobiologian professorin Mirja Salkinoja-Salosen kanssa. Heillä on kolme lasta: Maj (van Dijk, s. 1970), Salli (s. 1973) ja Hanna (s. 1975). Sotilasarvoltaan Salonen on luutnantti. Puoluekannaltaan hän on sosialidemokraatti.
Salosen Riihimäellä myymälänhoitajana työskennellyt isä kaatui talvisodassa Kollaan taisteluissa maaliskuun alussa 1940. Äiti muutti kahden poikansa kanssa Rovaniemelle, jossa Seppo Heikki eli lapsuutensa ja kävi koulunsa.
Salonen, Luonto-Liiton aktiivi, alkoi ylioppilaaksi tultuaan opiskella Helsingin yliopistossa luonnontieteitä, mutta siirtyi myöhemmin valtiotieteelliseen tiedekuntaan. Opiskeluaikanaan Salosella oli luottamustoimia muun muassa Pohjois-Pohjalaisessa Osakunnassa, Helsingin yliopiston ylioppilaskunnassa ja Suomen ylioppilaskuntien liitossa. Hän ajoi erityisesti opiskelijoiden asunto-olojen parantamista.
Toimittajauransa Salonen aloitti 1957 Yleisradiossa. Vuosina 1960–65 hän työskenteli Lapin maakuntaliitolle. Vuonna 1967 Salonen oli Suomen itsenäisyyden juhlavuoden neuvottelukunnan tiedotussihteeri.
Vuosina 1970–76 Salonen oli TV 2:n ajankohtaistoimituksen poliittinen toimittaja ja Ajankohtaisen kakkosen ensimmäisiä hahmoja. Ajankohtaisen kakkosen työryhmän jäsenenä hän sai 1971 Valtion tiedonjulkistamispalkinnon. Yleisradion tv-uutisten toimittajana Salonen vaikutti 1976–79. Hän toimi myös Radio- ja televisiotoimittajien liitossa asiamiehenä, pääluottamusmiehenä ja puheenjohtajana.
Vuonna 1979 Salonen kutsuttiin Suomen Sosialidemokraatin toiseksi päätoimittajaksi, ja vastaavana päätoimittajana hän oli 1984–88. Toimittuaan pari vuotta vapaana toimittajana Salonen palasi 1990 Yleisradioon, jossa vaikutti tiedotusjohtajana 1990–94 ja pääjohtajan erityisavustajana 1994–2001.
Televisiosarjassa Sodan ja rauhan miehet Salonen esitti Urho Kekkosta.
Seppo Heikki Salonen on toiminut Psoriasisliiton puheenjohtajana 1995–2004 ja EUROPSO:n (Euroopan psoriaatikkojen liiton) puheenjohtajana 2001–2004. Valtion tiedonjulkistamispalkinnon lisäksi hän on saanut Unto Miettisen plaketin 1979 ja Paasio-mitalin 2001.
Kootut levyt osa 3 (Olavi Virta)
Kootut levyt osa 3 on vuonna 1993 julkaistu Olavi Virran kokoelmalevy, johon on koottu hänen levytyksensä vuosilta 1945–1948.
Kootut levyt osa 4 (Olavi Virta)
Kootut levyt osa 4 on vuonna 1993 julkaistu Olavi Virran kokoelmalevy, johon on koottu hänen levytyksensä vuosilta 1948–1950.
Kootut levyt osa 5 (Olavi Virta)
Kootut levyt osa 5 on vuonna 1993 julkaistu Olavi Virran kokoelmalevy, johon on koottu hänen levytyksensä vuodelta 1950.
Håkan Brunberg
Karl Håkan Brunberg (8. toukokuuta 1905 Helsinki – 25. huhtikuuta 1978 Helsinki) oli suomalainen taidemaalari. Brunberg tunnetaan erityisesti naivistisista Helsingin kaupunkimaisemien kuvauksista, etenkin Kauppatorin ja Kappelin tienoilta. Muita hänen aiheitaan olivat muun muassa tulipalot sekä elämää kihisevä ja kuhiseva paratiisi. Brunberg pilkkasi joissakin töissään sotaa niin maalla kuin merelläkin ja toi myös poliitista kantaansa esille maalauksillaan luokkahuoneista. Brunbergin maalausten pohjana olivat usein myytit, onnettomuudet ja kaipuu. Taiteilija toimi maalauksisaan tarinankertojana ja hänen tarinansa polveilivatkin edelleen aina uusiin tarinoihin.
Varsinaisen uransa Brunberg loi Espoon ensimmäisenä päätoimisena palopäällikkönä vuosina 1937–1953. Naivististen maalausten lisäksi Brunberg maalasi myös muotokuvia, esimerkiksi arkkiatri Nils Oker-Blomista (Nylands nationin kokoelma). Hänen naivistisia töitään oli esillä Amos Andersonin taidemuseoon kootussa näyttelyssä vuonna 2005.
Caruso
Caruso voi tarkoittaa seuraavia asioita:
Liittoutuneiden 1. laskuvarjoarmeija
Liittoutuneiden 1. laskuvarjoarmeija oli liittoutuneiden joukkojen yhtymä Luoteis-Euroopassa toisessa maailmansodassa 1944–1945. Se oli historian suurin maahanlaskujoukko-osasto.
Liittoutuneiden 1. laskuvarjoarmeija muodostettiin 2. elokuuta 1944 ja sen komentajaksi määrättiin Yhdysvaltain armeijan ilmavoimien kenraaliluutnantti Lewis H. Brereton ja hänen apulaiskomentajanaan oli brittiläinen kenraaliluutnantti Frederick Browning, jonka seuraaja tammikuusta 1945 oli brittiläinen kenraaliluutnantti Richard Gale.
Laskuvarjoarmeijaan liitettiin:
Kolme armeijaan liitettävistä divisioonista (82., 101. ja 6.) osallistuivat Normadian maihinnousuun, mutta armeija muodostettiin vasta maihinnousun jälkeen.
Armeijan ensimmäinen ja tunnetuin taistelutehtävä oli Operaatio Market Garden syyskuussa 1944, johon osallistuivat brittiläinen 1., Yhdysvaltain 82. ja 101. divisioonat sekä puolalainen 1. erillinen laskuvarjoprikaati. Joukot tiputettiin Alankomaihin osana suunnitelmaa kiertää Siegfried-linja, ylittää Rein ja tunkeutua Saksaan.
Armeijan yksiköitä (82., 101. ja 6. divisioona) otti osaa Ardennien taisteluun, mutta ilman maahanlaskuja.
Seuraava ja viimeinen maahanlaskuoperaatio, johon armeija osallistui, oli Operaatio Varsity, jossa brittiläinen 6. divisioona ja Yhdysvaltain 17. divisioona laskeutuivat Saksaan tukemaan Reinin ylitystä.
Seven Kingdoms
Seven Kingdoms (ennen Angelisc Enterprises) on pieni englantilainen levy-yhtiö, joka perustettiin 2005. Yhtiön omistavat veljekset Athelstan ja Wulfstan, jotka ovat Forefather yhtyeen jäsenet.
Levy-yhtiö on julkaissut kaksi albumia:
Hilkka Kinnunen
Hilkka Terttu Annikki Kinnunen (s. 19. maaliskuuta 1925 Viipuri) on suomalainen näyttelijä ja sopraanolaulaja, joka perusti Operettiteatterin vuonna 1959. Hän johti Operettiteatteria pitkään ja toimi usein jopa pääosia esittävänä primadonnana.
Aino Kukkonen toimitti WSOY:lle Kinnusen elämää käsittelevän kirjan tämän 80-vuotispäivän yhteydessä 2005.
Kinnunen esiintyi jo Operettiteatteria edeltäneenä aikana useissa kotimaisissa elokuvissa, joiden joukossa on muun muassa "Huhtikuu tulee" (1953). Hilkka Kinnunen oli naimisissa näyttelijä Ekke Hämäläisen kanssa.
Tasavallan Presidentti Tarja Halonen myönsi vuonna 2010 teatterinjohtaja Hilkka Kinnuselle teatterineuvoksen arvonimen hänen saavutuksistaan suomalaisen musiikkiteatterin hyväksi.
Louis-James-Alfred Lefébure-Wély
Louis-James-Alfred Lefébure-Wély (13. marraskuuta 1817 Pariisi – 31. joulukuuta 1869 Pariisi) oli ranskalainen urkuri ja säveltäjä. Hän sijaisti 8-vuotiaasta alkaen isäänsä Pariisin Saint-Rochin urkuparvella ja seurasi tätä myöhemmin kirkon urkurina. Saint-Rochista Lefébure-Wély siirtyi 1846 La Madeleinen urkuriksi. Tässä tehtävässä hän soitti muun muassa Frédéric Chopinin hautajaisissa. Léfébure-Wély jäi vapaaksi säveltäjäksi 1857, mutta otti ystävänsä urkujenrakentaja Aristide Cavaillé-Collin toiveesta 1863 vastaan paikan Saint-Sulpicen pääurkurina Cavaillé-Collin saatua vastikään valmiiksi kirkon urut, jotka olivat Ranskan suurimmat.
Lefébure-Wély sävelsi muun muassa oopperan, kantaatteja, messuja ja pianomusiikkia, mutta ennen kaikkea hänet muistetaan urkuteoksistaan. Ne olivat usein syntyneet hänen messussa improvisoimistaan sävelmistä, jotka hän sittemmin kirjoitti muistiin. Hänen teoksiaan on myöhemmin moitittu paikoin liian kepeiksi, mutta on muistettava, että suurena urkuvirtuoosina pidetty Lefébure-Wély samoin kuin hänen ajan hengelle uskolliset improvisaationsa ja sävellyksensä olivat niin papiston kuin seurakuntalaisten suuresti arvostamia. Saint-Sulpicen kirkkoherra erityisesti toivoi improvisaatioiden tallentamista kirjoitettuina.
Saint-Sulpicen pääurkurin tehtävässä Lefébure-Wély toimi kuolemaansa asti. Hän menehtyi yllättäen uudenvuodenaattona 1869, jolloin Cavaillé-Coll, varmistaakseen urkunsa säilymisen osaavan urkurin käsissä, sai nopealla toiminnallaan ja arvovallallaan hankittua tuolloin La Madeleinessa Saint-Saënsin assistenttina työskennelleen Charles-Marie Widorin Lefébure-Wélyn paikalle ennen kuin virkaa ehdittiin oikeastaan edes panna hakuun. Widorin oli määrä hoitaa tointa väliaikaisesti, mutta asian unohduttua hän hallitsi Saint-Sulpicen urkuparvea lopulta yli 60 vuoden ajan.
Pariisi–Roubaix 2008
Pariisi–Roubaix 2008 oli järjestyksessään 106. Pariisi–Roubaix-pyöräilykilpailu. Se järjestettiin 13. huhtikuuta 2008 Compiègne'sta Roubaix'hin. 259 kilometrin reitillä oli kaikkiaan 28 mukulakiviosuutta. Tom Boonen voitti kilpailun toisen kerran urallaan.
Vajaan sadan kilometrin ajon jälkeen, ennen ensimmäisen mukulakiviosuuden alkua, Matthé Pronk (Cycle Collstrop), Jan Kuyckx (Landbouwkrediet) ja Aleksandr Serov (Tinkoff) olivat minuutin pääjoukon edellä. 60 kilometriä myöhemmin kolmikko oli kasvattanut eron 6 minuuttiin. Team CSC lisäsi vauhtia mukulakivisektorilla numero 19 aiheuttaen pääjoukon jakautumisen. Kilpailun ennakkosuosikkeihin kuuluneet Juan Antonio Flecha ja Filippo Pozzato joutuivat kolarisumaan juuri ennen kuuluisaa Arenbergin metsäosuutta pudoten kärkiryhmästä.
Arenbergin jälkeen pääjoukosta irtautui noin 30 ajajan ryhmä, johon kuuluivat muun muassa Tom Boonen, Stuart O'Grady, Fabian Cancellara, George Hincapie ja Roger Hammond. Flecha ja Pozzato olivat 85 kilometriä ennen maalia yli minuutin muita ennakkosuosikkeja perässä. Sektorin 14 jälkeen, 70 kilometriä maalista Flecha kuitenkin saavutti muut suosikit, samoin Pozzato muutamaa kilometriä myöhemmin. George Hincapie putosi 22 miehen kärkiryhmästä takarengasongelmien vuoksi 55 kilometriä ennen maalia.
50 kilometriä ennen maalia kärkeen oli muodostunut kahdeksan ajajan ryhmä, johon kuuluivat kolmen edellisvuoden voittajat Stuart O'Grady, Fabian Cancellara ja Tom Boonen, viikkoa aiemmin Flanderin ympäriajon voittanut Stijn Devolder, Silence-Lotto-tallin kapteeni Leif Hoste ja tallitoverinsa Johan Van Summeren, edellisvuoden Flanderin ympäriajon voittaja Alessandro Ballan sekä yllätysnimi Martijn Maaskant Slipstream-Chipotle -tallista. "Mons-en-Pévèle"'n mukulakiviosuudella, 47 kilometriä maalista, Devolder irtautui kärkiryhmästä saaden kahta kilometriä myöhemmin seurakseen O'Gradyn. 40 kilometriä ennen maalia Cancellara, Boonen, Hoste, Ballan ja Maaskant tavoittivat heidät – sen sijaan Van Summeren oli pudonnut ryhmästä. Pääjoukko oli puolitoista minuuttia kärkiryhmää jäljessä.
Moulin-de-Vertain'in mukulakivisektorilla 35 kilometriä maalista kärkiryhmään kuuluivat enää Boonen, Cancellara ja Ballan. Kahdeksan kilometriä myöhemmin he olivat jo 55 sekuntia takaa-ajajia edellä. Kärkiryhmä pysyi yhdessä Roubaix'n velodromille saakka, jossa Ballan veti ryhmää ennen Cancellaraa ja Boonenia. Maailman parhaimpiin kirimiehiin kuuluva Boonen irtosi lopussa selvään voittoon ennen Cancellaraa ja Ballania. Kyseessä oli hänen toinen voittonsa Pariisi–Roubaix'ssa. Ensimmäisen vuoden ammattilainen Martijn Maaskant sijoittui yllättäen neljänneksi.
Paul Palmer
Paul Rory Palmer (18. lokakuuta 1974 Lincoln, Lincolnshire) on englantilainen entinen uimari ja olympiamitalisti. Hän voitti vuonna 1996 Atlantan olympialaisissa hopeaa 400 metrin vapaauinnissa.Hän voitti uransa aikana kolme Euroopan mestaruutta sekä yhteensä kuusi mitalia MM-kilpailuissa. Uransa aikana häntä valmensi monia muitakin brittihuippuja valmentanut Ian Turner.
Runaway (Bon Jovin kappale)
Runaway on vuonna 1983 julkaistu kappale, jonka ovat säveltäneet Jon Bon Jovi ja George Karak vuonna 1980. Kappale voitti newjerseyläisen radioaseman WAPP 103.5FM kilpailun, jossa etsittiin parasta, vielä vailla levytyssopimusta olevaa yhtyettä. Kilpailuvoiton myötä ”Runaway” otettiin mukaan kilpailun kokoelmalevylle, ja siitä tuli kesän 1983 hitti.
”Runawayn” menestys poiki Jon Bon Joville levytyssopimuksen Polygramin kanssa ja hän perusti yhtyeensä Bon Jovin hyödyntääkseen kappaleen suosiota. ”Runawayn” soittava yhtye ei kuitenkaan ole Bon Jovi, vaan koostuu useista kokeneista studiomuusikoista (”The All Star Review”). Vuonna 1982 Power Station -studioilla äänitetyllä kappaleella soittavat Frankie La Roca (rummut), Hugh McDonald (basso), Tim Pierce (kitara) ja Roy Bittan (koskettimet). Kappaleen kosketinsoitinriffin on säveltänyt Mick Seeley, joka soitti Jon Bon Jovin aiemmassa yhtyeessä John Bongiovi and the Wild One’s ja myöhemmin Southside Johnny & The Asbury Jukesissa. Roy Bittan on tullut tunnetuksi muun muassa Bruce Springsteen & The E Street Bandista ja Hugh McDonald liittyi vuonna 1994 Bon Joviin epävirallisena jäsenenä.
”Runaway” löytyy myös Bon Jovi -yhtyeen ensimmäiseltä, "Bon Joviksi" nimetyltä levyltä, joka julkaistiin vuonna 1984. Kappale julkaistiin myös singlenä, joka nousi 39. sijalle Billboardin Hot 100 -listalla alkuvuodesta 1984 ja oli Bon Jovin ensimmäinen Top 40 -single.UK Vinyyli, 7", Single
Runaway
Runaway, Runaways tai Run Away voi tarkoittaa ainakin seuraavia:
Paul Kipkoech
Paul Kipkoech (6. tammikuuta 1963 Kapsabet, Kenia – 13. maaliskuuta 1995 Eldoret) oli kenialainen yleisurheilija, joka kilpaili kestävyysjuoksussa. Hän voitti maailmanmestaruuden 10 000 metrin juoksussa Roomassa 1987. 5 000 metrin juoksussa hän sijoittui yhdeksänneksi Helsingin MM-kisoissa 1983 ja viidenneksi Los Angelesin olympialaisissa 1984. Maastojuoksun MM-kilpailuissa hän sijoittui henkilökohtaisessa kilpailussa hopealle vuosina 1985, 1987 ja 1988 ja lisäksi saavutti joukkuekilpailussa Kenian joukkueessa neljä kultaa, yhden hopean ja yhden pronssin.
Kipkoech kuoli Eldoretin sairaalassa vuonna 1995, vain 32 vuoden ikäisenä.
Kyla Cole
Martina Jacová, taiteilijanimeltään Kyla Cole (s. 10. marraskuuta 1978) on slovakialainen pornomalli. Hänet valittiin maaliskuussa 2000 "Penthousen" "Pet of the Monthiksi". Lisäksi hän on esiintynyt muun muassa "Playboyn" kuvissa.
Cole ilmoitti aikaisemmin olevansa seksuaaliselta suuntautumiseltaan bi, mutta 2010 hän oikaisi asian ilmoittamalla tämän olleen mainoskikka uransa alkuaikoina. Hän juonsi kotimaassaan Markíza-kanavalla "Láskanie"-show'ta vuosina 2003–2004.
Sävel ja sanat
Sävel ja sanat ("Music and Lyrics") on romanttinen komedia, jonka pääosissa näyttelevät Hugh Grant ja Drew Barrymore. Elokuvan ideana on, että 80-luvun ei suosittua pop-tähteä pyydetään tekemään romanttinen laulu uudelle teinilaulajalle. Hän tajuaa, että jos hän haluaa tehdä romanttisen laulun, hänen täytyy itse rakastua.
Frank Emmelmann
Frank Emmelmann (s. 15. syyskuuta 1961 Schneidlingen) on itäsaksalainen yleisurheilija, joka kilpaili pikajuoksussa. Hän voitti urallaan neljä mitalia EM-kisoissa: yhden kultaa, kaksi hopeaa ja yhden pronssia.
Emmelmannin ennätys 100 metrin juoksussa on vuonna 1985 juostu 10,06 sekuntia ja 200 metrin juoksussa samana vuonna juostu 20,23 . Molemmat ajat olivat pitkään Saksan ennätyksiä. Sadan metrin ennätyksen rikkoi Julian Reus vuonna 2014 ajalla 10,05 s ja 200 metrillä Tobias Unger vuonna 2005 ajalla 20,20 s.
Emmelmann on naimisissa Kirsten Emmelmannin kanssa. Myös Kirsten oli pikajuoksija.
Ko San
Ko San (s. 19. lokakuuta 1976) on eteläkorealainen avaruustutkija.
Yhteensä noin 32 000 eteläkorealaista oli ilmoittautunut vapaaehtoiseksi Etelä-Korean ensimmäiselle avaruuslennolle. Ko oli yksi kahdesta 25. joulukuuta 2006 valitusta finalistista Korean astronauttiohjelmassa; toinen oli Yi So-yeon. Ko valittiin tehtävään, mutta hän joutui myöhemmin luopumaan asemastaan toistuvien sääntörikkomusten vuoksi. Varalla ollut Yi lensi avaruuteen kahden kosmonautin kanssa.
Mike Joyce
Mike Joyce (oikealta nimeltään Michael Joyce, 1. kesäkuuta 1963, Manchester, Englanti) on englantilainen rumpali, joka tuli tunnetuksi The Smiths -yhtyeestä.
Joyce aloitti rumpalina manchesterilaisessa punkyhtyeessä The Hoax vuonna 1979 ja yhtyeen julkaistua kaksi singleä, hän siirtyi seuraavana vuonna irlantilaiseen Victimiin. Hän oli The Smithsin rumpali yhtyeen koko uran ajan.
The Smithsin lopettamisen jälkeen Joyce soitti Sinéad O'Connorin ja Smiths-basisti Andy Rourken kanssa. Hän jatkoi yhteistyötään Morrisseyn kanssa tämän soolouralla ja soitti kahdella hänen singlellään, ""The Last Of The Famous International Playboys"" ja ""Interesting Drug"".
1990-luvulla hän teki yhteistyötä myös omien idoliensa parissa. Hän oli kiertueella yhtyeen Buzzcocks kanssa ja he myös äänittivät yhdessä singlen. Joyce teki yhteistyötä myös Julian Copen, Public Image Limitedin, John Lydonin, John McGeochin, P.P. Arnoldin ja Pete Wylien kanssa.
Vuonna 1998 hän jatkoi jälleen yhteistyötä Andy Rourken kanssa Aziz Ibrahimin kutsuttua heidät esiintymään levylleen. Joyce soittaa edelleen Azizin kanssa. Vuonna 2000 Joyce ja Rourke perustivat yhdessä Paul "Bonehead" Arthursin kanssa Moondog One -yhtyeen. Näiden lisäksi hän soittaa yhtyeessä Vinny Peculiar.
Laktonit
Laktoni on orgaanisessa kemiassa syklinen (rengasrakenteinen) esteri. Laktonirengas muodostuu hydroksihapon alkoholiryhmän kondensoituessa karboksyylihapporyhmän kanssa. Viiden ja kuuden rengasatomin sisältävät laktonit ovat kaikkein pysyvimpiä (gamma- ja delta-laktonit).
Laktonirengas esiityy monissa luonnonaineissa ja lääkeaineissa. Mm. lääkeaine simvastatiini on inaktiivinen laktoni, joka elimistössä hydrolysoituu vastaavaksi betahydroksihapoksi, joka on elimistössä aktiivinen HMG-CoA -reduktaasin estäjä. Gammabutyrolaktoni (GBL, lakka) on rakenteeltaan keskushermoston toimintaa lamauttavan gammahydroksivoihapon (GHB, gamma) laktoni.
Asu (mineralogia)
Asu on mineralogiassa käytetty termi, joka kuvaa mineraalin kiteiden ulottuvuuksia suhteessa toisiinsa. Mineraalin asu riippuu sen kiderakenteesta. Asu voi olla esimerkiksi rakeinen, kuituinen, sälöinen, suomuinen tai massamainen. Asu on rakeinen, mikäli mineraalin ulottuvuudet ovat samat joka suuntaan, jos mineraalin jokin ulottuvuus on selvästi muita pidempi, asu on sälöinen, neulamainen tai kuituinen, suomuinen asu on niillä mineraaleilla, joilla kaksi ulottuvuutta on selvästi kolmatta pidempiä. Massamainen asu tarkoittaa sitä, että mineraalin rakeet ovat niin pieniä, että niitä ei voi erottaa toisistaan paljain silmin.
Ferrari F1 643
Ferrari F1 643 on Formula 1-auto, jota Ferrari-talli käytti Formula 1-kaudella 1991. Auto debytoi Ranskan Grand Prix:ssä, ja autossa vaikutti olevan potentiaalia huippuautoksi. Alain Prost ajoi aika-ajoissa eturiviin ja oli kilpailussa Nigel Mansellin Williams FW14:n jälkeen toinen, ja jatko vaikutti lupaavalta. Lupaavan alun jälkeen tulokset kuitenkin heikkenivät, ja huonot tulokset olivat lopulta osasyy Prostin ja Ferrarin välirikkoon. Prost vertasi myöhemmin 643:n ajo-ominaisuuksia kuorma-autoon.
Auto saavutti 55.5 pistettä, 8 palkintopallisijoitusta ja oli kolmas valmistajien mestaruussarjassa.
Laktaamit
Laktaami on orgaanisessa kemiassa syklinen (rengasrakenteinen) amidi. Laktaamin nimen edessä oleva kreikkalainen kirjain ilmaisee renkaan koon: β-laktaami (4-jäseninen), γ-laktaami (5-jäseninen), δ-laktaami (6-jäseninen rengas).
Lightbulb Sun
Lightbulb Sun on brittiläisen progressiivisen rockyhtyeen Porcupine Treen kuudes studioalbumi, joka julkaistiin vuonna 2000.
The Minerva String Quartet:
Ferrari F1 642
Ferrari 642 on formula 1-auto, jota Ferrari-talli käytti kaudella 1991. Se oli edelleen kehitetty versio 641-autosta, joka oli kilpaillut mestaruudesta 1990.
Ferrari lähti kauteen suurin toivein mestaruuden voittamisesta. Jean Alesi solmi sopimuksen tallin kanssa kun Nigel Mansell palasi Williams-talliin. 642:n paras tulos oli Alain Prostin toinen sija Yhdysvaltain Grand Prix:ssä Phoenixin katuradalla. 642:n korvasi Ferrari F1 643 Ranskan Grand Prix:stä alkaen.
Berwaldhallen
Berwaldhallen on konserttitalo Tukholman Östermalmin kaupunginosan itäosassa, Nobelparkenin pohjoispuolella. Konserttitalon rakennutti Sveriges Radio vuosina 1976–1979 sinfoniaorkesterinsa käyttötarpeisiin. Sen suunnittelivat arkkitehdit Erik Ahnborg ja Sune Lindström. Konserttitalo rakennettiin Sveriges Radion pääkonttorin eli Radiotalon viereen osittain kallion sisään. Talon rakennuskustannukset olivat noin 58 miljoonaa Ruotsin kruunua. 1800-luvulla vaikuttaneen ruotsalaissäveltäjä Franz Berwaldin mukaan nimetyn Berwaldhallenin kuusikulmainen konserttisali on 1 300 -paikkainen.
Oma taivas (elokuva)
Oma taivas () on Peter Jacksonin ohjaama elokuva, joka sai maailmanensi-iltansa vuonna 2009. Suomessa sen ensi-ilta oli 5. maaliskuuta 2010.
Elokuva perustuu yhdysvaltalaisen kirjailijan Alice Seboldin samannimiseen romaaniin vuodelta 2002. Romaanin pohjalta elokuvan käsikirjoittivat Jackson, Fran Walsh ja Philippa Boyens. Elokuvan pääosissa näyttelevät muun muassa Saoirse Ronan, Rachel Weisz ja Mark Wahlberg.
Film4 Productions osti elokuvaoikeudet Seboldin romaaniin vuonna 2000 teoksen ollessa vielä keskeneräinen. Alun perin Lynne Ramsayn piti käsikirjoittaa ja ohjata elokuva, mutta Film4 Productions lopetti toimintansa ennen kuin elokuvan tuotanto ehti alkaa. Peter Jackson yhteistyökumppaneineen hankki oikeudet ja teki oman käsikirjoituksen, joka myytiin DreamWorksille. Tuotanto alkoi lokakuussa 2007 Uudessa-Seelannissa ja Yhdysvalloissa Pennsylvanian osavaltiossa.
Jack Salmonin roolin esittäjä vaihtui juuri ennen kuvausten alkamista. Alkuperäinen näyttelijä Ryan Gosling oli lisännyt painoaan kymmenellä kilolla ja kasvattanut parran roolia varten, mutta huomattavasti roolihahmoaan nuorempana hän ei sittenkään sopinut Jacksonin mielestä rooliin. Goslingin tilalle palkattiin Mark Wahlberg. Goslingin mukaan ikäkysymys oli arveluttanut myös häntä itseään ja näyttelijänvaihdoksen jälkeen hän arvioi Wahlbergin olevan elokuvan kannalta itseään sopivampi valinta.
"Oman taivaan" musiikin sävelsi Brian Eno, joka tuli mukaan projektiin joulukuussa 2008.
Naapuri raiskaa ja murhaa 14-vuotiaan Susie Salmonin, joka alkaa tarkastella läheisiään haamuna taivaasta käsin. Hän näkee perheensä surun ja näkee kuinka hänen murhaajansa peittää jälkensä menestyksekkäästi. Susie yrittää löytää keinon kostaa tappajalleen sekä lohduttaa perhettään.
Kootut levyt osa 6 (Olavi Virta)
Kootut levyt osa 6 on vuonna 1994 julkaistu Olavi Virran kokoelmalevy, johon on koottu hänen levytyksiään vuosilta 1951–1952.
Armas Kinnunen
Armas Rikkarti Kinnunen (7. helmikuuta 1900 Kivijärvi – 26. kesäkuuta 1964) oli suomalainen kestävyysjuoksija.
Hän edusti seuratasolla Kivijärven Kivekkäitä. Kinnunen oli Suomen edustajana Amsterdamin olympialaisissa v. 1928 (5 000 m juoksussa kuudes, 1 500 metrillä hän karsiutui alkuerässä).